Om bietjie te rus…bietjie baie. – Bali Drome
Om bietjie te rus…bietjie baie.
Jy hoef net ñ bietjie van die pad af te dwaal, om tussen ryslande te land. Draai in die ronde, en jy gewaar ñ villa…of twee of drie.
En mens mag dalk ver van die beskawing af wees, hier onder aan die suid-oostekant, verby die punt van Java, maar gepamperlang gaan jy defnitief voel.
Verblyf in Bali is relatief nog goedkoop, jy moet net weet waar om te soek. En indien jy met ñ prentjie van jou droom wêreld rondloop, sal jy die bladsy vind. Hul hotel kamers is perfek, en as jy effe meer kan betaal, is ñ privaat villa met sy eie swembad baie moontlik.
Probleem is net, om ewe skielik in hierdie oasis te beland, veroorsaak ñ tipe van ñ bedwelmdheid. Jy wil eerlik waar nêrens anders heen gaan nie. Jy verval in die lewe van die luiaard… Eers word jy in die oggend wakker met ñ hemelse uitsig, so jy bly jou lê lê. Ontbyt kan in die kamer bedien word, en daarna duik jy in die swembad in. Hier weer doen jy die ‘hang’ ding, met die ryslande wat voor jou uitstrek.
Met ñ glasie in die hand verskuif jy jou posisie later na die buite stoele, en hier sit jy weer jou sit. Met ñ volledige rysland-lewe wat voor jou oë afspeel.
Jy hou die eende in die vlak water dop, loer skeefweg na die voëlverskrikkers wat tog hul plig op ñ manier nakom, verkyk jou aan die jong manne wat rustig tussen die geplant rondloop en kort kort bossies uittrek, die vrouens wat bietjie skoffel, die ou omies daar eenkant besig met ñ vuurtjie, en die kinders wat met vlieërs speel.
Teen middagete se kant bring iemand verversings, en maak ook sommer seker wat jy vir aandete wil bestel. Jy gaan lê ñ oomblik skuins op die wit gedrappeerde dagbed en droom van watervalle en stroompies. Bokklokke wek jou uit jou diepe slaap, net betyds om die fyn opgetofte Balinese meisies in hul tradisionele drag te sien verby loop.
Al hierdie gebeur so ñ entjie van jou af, so asof niemand jou raaksien of eers van jou bewus is nie. En indien jy ñ kamera nader trek, gaan hulle ietwat verstom net aan met wat hulle doen. So asof jý die rariteit is.
Jy wonder dalk ñ wyle of jy moet beweeg, dink vir ñ oomblik diep na, en kom op die bad af wat reeds vir jou voorberei is. Nee werklik, die weegskaal beweeg nie eers nie. Niemand gaan mos weet nie…
Wat is die gesegde. “What happens in Vegas, stays in Vegas”.
En na so ñ uitputtende dag, sonder enige tv opvangs, met naggeluide en die veraf klank van dromme, sak jy tussen die witte lakens weg.
Author travel460Posted on November 16, 2016
22 thoughts on “Om bietjie te rus…bietjie baie.”
November 16, 2016 om 12:01 nm
Ek kan doen met DRIE sulke dae – klink heerlik!
November 16, 2016 om 12:05 nm
Ek hoor jou. Help nie eers mens vat ñ boek saam nie, want jy verkyk jou nou letterlik aan die prentjies wat voor jou afspeel.
November 16, 2016 om 12:06 nm
Ek hoor jou. Help nie eers mens vat ñ boek saam nie, want jy verkyk jou aan die lewe rondom jou.
November 16, 2016 om 12:12 nm
Weet jy, ek besef dit klink of ek hierdie droom lewe lei, maar my stories strek darem oor 12 jaar, en deesdae, met die swak rand, gaan ek bitter min oor om aankope te doen. Die herinneringe bly gelukkig tasbaar werklik.
November 16, 2016 om 12:20 nm
Ek kan dink dat jy die mooiste herinneringe het. Dit moes wonderlik gewees het, hoe lank het jy elke maal gegaan?
November 16, 2016 om 12:46 nm
So 15 dae op ñ slag. Ons voer meubels in, so ek gaan na ander dele van Indonesië toe ook. Bali bly egter my hart se punt.
November 16, 2016 om 1:31 nm
Klink na my idee van hemel op aarde. Ek sal seker nie onthou om die meubels te gaan aan koop nie, maar ek sal weet hoe om te ontspan 😀
November 16, 2016 om 1:33 nm
Ek dink veral hierdie tyd van die jaar het baie van ons so ñ ruskansie nodig. Alhoewel, julle bly self op ń hemelse plek.😊
November 16, 2016 om 1:38 nm
Ja, ek het hier op my oudag uitgevind hoe lekker semi-permanente vakansie is. Die probleem is nou dat ek te lui is om weg te gaan vir vakansie 😀
November 16, 2016 om 3:18 nm
Dit klink na wat mens nodig het!! Fantasties!
November 16, 2016 om 4:38 nm
Pragtig verwoord. Ek voel , proe en sien deur jou woorde. Dankie dis wat ek vandag nodig gehad het!🌷
November 16, 2016 om 5:56 nm
Ek ook. Het so ñ paar ure lank my verbeelding laat gaan. Nou sommer moeg ontspan…😏
November 16, 2016 om 6:29 nm
November 16, 2016 om 10:44 nm
November 17, 2016 om 5:18 vm
Is Bali naby Upington?
November 17, 2016 om 8:39 vm
☺☺☺Korrelkop, “you wish”.
November 17, 2016 om 5:52 vm
Wow, is al wat ek die slag gaan sê, WOW
November 17, 2016 om 8:41 vm
November 17, 2016 om 11:17 vm
Die lees bied ontsnapping. Ek voel sommer nou uitgerus.
November 17, 2016 om 11:20 vm
Dit was die idee.xx
Vorige Previous post: Bloedsuier dae.
Volgende Next post: Ons ‘familie’…